— Завочны адказ на пытанне не заўсёды будзе дакладным і поўным, таму што неабходна вывучыць сітуацыю ўсебакова. Мы нярэдка сутыкаемся з тым, што некаторыя пытанні замоўчваюцца, да падводнай часткі айсберга дабіраемся падчас размовы. Калі бацькі дзіцяці зарэгістраваныя па розных адрасах, то неабходна пісьмовая згода аднаго з бацькоў аб месцы рэгістрацыі дзіцяці. Таксама непаўналетнія атрымліваюць рэгістрацыю на падставе пагаднення аб дзецях, якім вызначана, з кім з бацькоў будзе пражываць дзіця. У спрэчных выпадках рэгістрацыя непаўнагадовых здзяйсняецца па рашэнні суда.